Temeljem Ugovora o doznačavanju sredstava za provedbu Programa Jamstvenog fonda za prerađivačku industriju i inovacije u prerađivačkoj industriji za 2014. godinu na području Osječko-baranjske županije (KLASA: 302-01/14-01/4, URBROJ: 2158/1-01-02-14-4) zaključenog između Ministarstva gospodarstva RH i Osječko-baranjske županije, a sukladno Pravilniku Ministarstva gospodarstva RH o uvjetima, kriterijima i načinu izdavanja jamstva za dobivanje gospodarskih kredita i načinu korištenja kredita i Programu Jamstvenog fonda za prerađivačku industriju i inovacije u prerađivačkoj industriji za 2014. godinu, RRA SiB – Regionalna razvojna agencija Slavonije i Baranje d.o.o., Stjepana Radića 4, Osijek, koju zastupa Uprava društva koju čine dr.sc.Stjepan Ribić (predsjednik uprave) i Zvonimir Klobučar (član uprave), objavljuje

**J A V N I P O Z I V**

**u sklopu programa**

**„JAMSTVENOG FONDA ZA PRERAĐIVAČKU INDUSTRIJU I INOVACIJE U PRERAĐIVAČKOJ INDUSTRIJI ZA 2014. GODINU"**

**KORISNICI JAMSTVA**

Korisnici jamstava mogu biti gospodarski subjekti - mali i srednji poduzetnici i obrti čija je pretežita djelatnost definirana djelatnostima proizvodnje u područjima navedenim u članku 2. *Pravilnika o uvjetima, kriterijima i načinu izdavanja jamstava za dobivanje gospodarskih kredita i načinu korištenja kredita temeljem Programa Jamstvenog fonda za prerađivačku industriju i inovacije u prerađivačkoj industriji za 2014. godinu na području*Osječko-baranjske županije, koji su registrirani u RH, u većinskom su privatnom vlasništvu i imaju ekonomski opravdano ulaganje dokazano Poslovnim planom ili Investicijskom studijom, i koji ulažu na području Osječko-baranjske županije.

Sredstva jamstvenog fonda namijenjena su za izdavanje jamstava sektorima prerađivačke industrije koji su u nadležnosti Ministarstva gospodarstva i koji obuhvaćaju odjeljke prema Odluci o Nacionalnoj klasifikaciji djelatnosti 2007. – NKD - 2007 („Narodne novine" 58/2007). Pravo na jamstvo ne mogu ostvariti poduzetnici u teškoćama.

**NAMJENA SREDSTAVA**

Jamstvo pokriva najviše 75% iznosa neotplaćene glavnice kredita odnosno maksimalno 500.000,00 kuna po jednom poduzetniku bez obzira radi li se o već postojećem poduzetniku ili poduzetniku početniku.

Početnikom se smatra poduzetnik čije poslovanje ne traje duže od 2 godine.

Jamstva se koriste za sljedeće namjene:

·za financiranje ulaganja u materijalnu i nematerijalnu imovinu koja su nastala kao rezultat inovacije u omjeru 70%/( materijalne imovine) 30% (nematerijalne imovine)

·za financiranje ulaganja u modernizaciju tehnološkog procesa,

·za obrtna sredstva vezana za provedbe modernizacije tehnološkog procesa do maksimalno 100.000,00 kuna

**UVJETI ODOBRENJA JAMSTVA**

Jamstvo iz Jamstvene sheme moguće je odobriti samo onom poduzetniku koji ispunjava uvjete za odobrenje poduzetničkog kredita, a nema dovoljno vlastitih instrumenata osiguranja za povrat traženog poduzetničkog kredita, pa odobrenje kredita takvom poduzetniku ne bi bilo moguće bez potpore iz ove Jamstvene sheme.

Da bi se rizik ne naplate jamstva smanjio na najmanju moguću mjeru, jamstva će se odobravati poduzetnicima kojima „kreditna kvaliteta" u tablici prikazanoj u poglavlju 3.3 Odluke o objavljivanju pravila o državnoj potpori u obliku jamstva (Narodne novine" broj 39/2009) nije niža od razine „dovoljna sposobnost plaćanja".

Godišnji iznos naknade koju plaća poduzetnik/ korisnik jamstva na 75% neotplaćene glavnice kredita iznosi 1,32% i odnosi se na:

·naknadu za korištenje jamstva u iznosu od 0,80%. Naknada se primjenjuje na stvarni iznos jamstva, a korisnik jamstva plaća naknadu jednom godišnje, pri izdavanju jamstva, te početkom svake godine trajanja jamstva,

-naknadu za godišnji administrativni trošak u iznosu od 0,2%

·jednogodišnju premiju rizika za prikladan (godišnji troškovi kapitala) u iznosu od 0,32%

**POSLOVNA BANKA**

Krediti će se realizirati u suradnji sa poslovnom bankom gospodarskog subjekta s kojom je RRA SiB Regionalna razvojna agencija Slavonije i Baranje d.o.o. zaključila Ugovor o provedbi Programa Jamstvenog fonda za prerađivačku industriju i inovacije u prerađivačkoj industriji za 2014. godinu – Sberbank d.d..

**INSTRUMENTI OSIGURANJA ZA ODOBRENJE JAMSTVA**

Za odobreno jamstvo poduzetnik je dužan RRA SiB- Regionalno razvojnoj agenciji Slavonije i Baranje dostaviti sredstva osiguranja jamstva, u obliku bjanko zadužnice (ovjerenu kod javnog bilježnika) korisnika jamstva i njegovog vlasnika.

**KRITERIJI KREDITNE SPOSOBNOSTI**

Ocjenu kreditne sposobnosti (kreditni rejting) poduzetnika ocjenjuje banka (kreditor) na temelju vjerodostojne dokumentacije koju poduzetnik prilaže uz zahtjev za odobrenje kredita za koji jamstvo služi kao instrument osiguranja.

**POSTUPAK ODOBRAVANJA I IZDAVANJA JAMSTVA**

 Postupak odobravanja i izdavanja jamstva sadrži:

·Zaprimanje zahtjeva i prateće dokumentacije poduzetnika.

·Obrada zahtjeva i zaprimljene dokumentacije te eventualna dopuna dokumentacije gospodarskog subjekta prema zahtjevu Potporne institucije –·Donošenje prijedloga odluke o izdavanju/odbijanju jamstva s pisanim obrazloženjem.

·Povjerenstvo donosi odluku o izdavanju/odbijanju jamstva s pisanim obrazloženjem.

·Potporna institucija (RRA SiB- Regionalno razvojna agencija Slavonije i Baranje d.o.o.) i gospodarski subjekt sklapaju ugovor o izdavanju jamstva .

·Potporna institucija (RRA SiB- Regionalno razvojna agencija Slavonije i Baranje d.o.o.) izdaje jamstvo i pisanim putem ga dostavlja banci (kreditoru).

·Banka (kreditor) po dobivanju jamstva vrši plasman sredstava kredita u roku od 15 radnih dana od dana zaprimanja jamstva.

·Banka tijekom otplate kredita, dinamikom koja je ugovorena i propisana Pravilnikom o uvjetima, kriterijima i načinu izdavanja jamstava za dobivanje gospodarskih kredita i načinu korištenja kredita temeljem Programa Jamstvenog fonda za prerađivačku industriju i inovacije u prerađivačkoj industriji za 2014. godinu na području Osječko-baranjske županije, dostavlja Potpornoj institucija izvješća kojima se prati izvršavanje kreditnih obveza te dokumentaciju o namjenskom korištenju kredita.

·Potporna institucija i banka tijekom i nakon iskorištenju kredita vrši kontrolu namjenskog korištenja kreditnih sredstava.

(RRA SiB- Regionalno razvojna agencija Slavonije i Baranje d.o.o.) donosi prijedlog odluke o izdavanju jamstva. O izdavanju jamstva odlučuje tročlano Povjerenstvo koje imenuje župan Osječko-baranjske županije. Odluke povjerenstva donose se većinom glasova na sjednicama Povjerenstava, a pravovaljane su ako su na sjednicama nazočni svi članovi odnosno zamjenici članova Povjerenstva.

Konačnu ocjenu o dodjeli kredita uz odobreno Jamstvo iz Jamstvene sheme donosi banka.

Nekompletirani zahtjevi neće se razmatrati.

**ZAHTJEV ZA DODJELU JAMSTVA**

Zahtjev za izdavanje jamstva gospodarski subjekt podnosi temeljem objavljenog javnog poziva na propisanom obrascu koji se nalazi u prilogu ovog Poziva i čini njegov sastavni dio. Uz zahtjev se prilaže obvezna dokumentacija utvrđena člankom 20.*Pravilnika o uvjetima, kriterijima i načinu izdavanja jamstava za dobivanje gospodarskih kredita i načinu korištenja kredita temeljem Programa Jamstvenog fonda za prerađivačku industriju i inovacije u prerađivačkoj industriji za 2014. godinu na području Osječko-baranjske županije.*Zahtjev sa obveznom dokumentacijom dostavlja se u jednom primjerku u pisanom obliku putem pošte ili osobno na adresu: Regionalna razvojna agencija Slavonije i Baranje, Stjepana Radića 4, 31 000 Osijek.

**TRAJANJE JAVNOG POZIVA**

Javni poziv otvoren je od 04.12.2014. godine do iskorištenja sredstava.

**DODATNE INFORMACIJE**

Sve dodatne informacije mogu se doznati putem:

·web stranica:Regionalna razvojna agencija Slavonije i Baranje: www.slavonija.hr

Osječko-baranjska županija – www.obz.hr

·telefon: 035/ 221 890 (Slavko Tušek, Ružica Šimon)

·e-mail: [slavko.tusek@obz.hr](mailto:slavko.tusek@obz.hr) ; [ruzica.simon@obz.hr](mailto:ruzica.simon@obz.hr)

**PRILOZI:**

* PROGRAM Jamstvenog fonda za prerađivačku industriju i inovacije u prerađivačkoj industriji za 2014. godinu
* [PRAVILNIK za Jamstveni fond za prerađivačku industriju](http://www.bpz.hr/_Data/Files/PRAVILNIK%20za%20Jamstveni%20fond%20za%20prera%C4%91iva%C4%8Dku%20industriju.pdf) i inovacije u prerađivačkoj industriji za 2014. godinu
* [Zahtjev za izdavanje jamstva](http://www.bpz.hr/_Data/Files/Zahtjev%20za%20izdavanje%20jamstva.docx)